Nettselskapets krav til kWh-måling i lavspentanlegg

**Informasjon om dokument og endringshistorikk:**

|  |  |
| --- | --- |
| Prosess/delprosess eller kategori i KS/ NB | Tekniske Anleggsløsninger: Måling |
| Revisjonsansvarlig | Per Øyvind Solheim | Felles dokument i Sør og Øst | Felles |
| Godkjenningsansvar | Teamleder anleggsløsninger | Publiseres i Nettbiblioteket  | ØST,ENTR,KONS,INST |
| **Ver.** | **Dato** | **Utført av** | **Kort beskrivelse av endringen:** |
| 1.0 | 13.03.2024 | Fagansvarlig lavspentmåling | Første versjon (erstatter ID2716 i Sør).  |

# Innholdsfortegnelse

[Innholdsfortegnelse 1](#_Toc178939067)

[1. Formål 2](#_Toc178939068)

[2. Omfang 2](#_Toc178939069)

[2.1 Målgrupper 2](#_Toc178939070)

[3. Definisjoner 2](#_Toc178939071)

[4. Ansvarsområde 3](#_Toc178939072)

[4.1 Ansvar 3](#_Toc178939073)

[4.2 Kompetanse 3](#_Toc178939074)

[4.3 Avvik 3](#_Toc178939075)

[5. Tekniske krav 3](#_Toc178939076)

[5.1 Melding til nettselskapet 3](#_Toc178939077)

[5.2 Bruk av RENblad 3](#_Toc178939078)

[5.3 Glitre Netts krav og rutiner ut over RENblad 4](#_Toc178939079)

[5.3.1 Krav til bruk av arbeidsordre 4](#_Toc178939080)

[5.3.2 Kontroll av måleranlegg 4](#_Toc178939081)

[5.3.3 Plombering 4](#_Toc178939082)

[5.3.4 Merking av målepunkt 4](#_Toc178939083)

# Formål

Formålet med dette dokumentet er å beskrive Glitre Netts krav til bygging av, og arbeid i målepunkt i distribusjonsnettet. Kravene baserer seg i utstrakt grad på ulike REN-blader.

Ved å følge dette dokumentet og refererte dokumenter oppfylles Glitre Netts krav til etablering, ombygging, vedlikehold og opphør av kWh-måling i distribusjonsnettet.

# Omfang

Dette dokumentet omfatter alle som skal prosjektere, bygge, dokumentere, drifte og vedlikeholde kWh-måling i distribusjonsnettet.

## Målgrupper

Målgruppen for dette dokumentet er elektroentreprenører, målermontører, utstyrsleverandører og tavlebyggere.

# Definisjoner

|  |  |
| --- | --- |
| **Forkortelse** | **Beskrivelse** |
| AMS | Avanserte måle- og styringssystemer |
| kWh-måling | Måleranlegg som oppfyller krav til avregningsformål |
| LS-anlegg | Lavspentanlegg |
| REN | Rasjonell Elektrisk Nettvirksomhet |

# Ansvarsområde

## Ansvar

Enhver som skal prosjektere, bygge, dokumentere, drifte og vedlikeholde kWh-måling i distribusjonsnettet er ansvarlig for at arbeidet utføres i henhold til dette og refererte dokumenter.

## Kompetanse

Montasje og demontering av Glitre Netts AMS-målere tillates kun av prekvalifiserte entreprenører i en aktiv rammeavtale.

Det stilles i tillegg krav til kompetanse og godkjenning av personell som skal arbeide med AMS-målere.

Kun prekvalifisert personell med utført AMS-kurs kan utføre arbeid på direktekoblede AMS-målere.

For å kunne utføre arbeid på indirektekoblede AMS-målere kreves i tillegg særskilt opplæring og individuell godkjenning fra Glitre Nett.

## Avvik

Dersom det oppdages avvik, forbeholder Glitre Nett seg retten til å fakturere installatør/entreprenør for medgått tid og eventuelle utgifter. Glitre Nett vil alltid tilstrebe å gi installatør/entreprenør mulighet til å rette egne feil der det er mulig.

# Tekniske krav

## Melding til nettselskapet

Alt planlagt arbeid som direkte eller indirekte påvirker målepunktet, skal meldes inn til Glitre Nett ved hjelp av Elsmart Nettmelding. Før arbeidet startes skal det foreligge godkjent melding.

Unntak: Ved dokumenterte elsikkerhetsgrunner kan det utføres forbikobling/demontering, men dette skal varsles umiddelbart etter utførelse via epost.

Ved øvrige henvendelser eller feilsituasjoner som påvirker kWh-måling for lavspentanlegg, send henvendelse direkte til måleravdelingen via følgende e-post:

Buskerud og Hadeland: maaling@glitrenett.no

Agder: teknisk.maaling@glitrenett.no

## Bruk av RENblad

Alle målepunkt skal være planlagt, prosjektert, bygget og dokumentert i henhold til enhver tid gjeldende versjon av relevante REN-blader:

RENblad 4000 – Administrative bestemmelser for måling av LS-anlegg

RENblad 4001 – Krav til målepunkt ved direktemåling i LS-anlegg

RENblad 4002 – Krav til målepunkt, transformatorkoblet måling LS-anlegg

RENblad 4006 – Samsvarserklæring AMS-måler

RENblad 4007 – Feltkontroll av måling

RENblad 4008 – AMS-måler i LS-anlegg

RENblad 4015 – Dimensjonering, beregning og kontroll av sekundære måle- og vernkretser

RENblad 4100 – Tilknytning av LS-anlegg

## Glitre Netts krav og rutiner ut over RENblad

Glitre Netts krav og rutiner ut over det som er spesifisert i RENblader vil fremkomme under selskapsmerknader i de aktuelle RENbladene på REN sine hjemmesider, og er i tillegg spesifisert i kapitlene som følger.

### Krav til bruk av arbeidsordre

For å kunne utføre arbeid på en AMS-måler skal det foreligge en arbeidsordre utstedt av Glitre Nett som holdes oppdatert og dokumenterer arbeidet som utføres underveis.

### Kontroll av måleranlegg

For alle nyanlegg eller der det har vært utført arbeid i målepunkt skal det utføres en kvalitetskontroll for å sikre riktig måling. Kontroll utføres i henhold til aktuelle RENblader og sjekkliste som følger den spesifikke arbeidsordre.

### Plombering

Plombering av måleranlegg skal være i henhold til aktuelt RENblad. Informasjon under angir hva Glitre Nett krever i forhold til plombering.

Direktekoblede måleranlegg: Måler og eventuelt forankoblet vern.

Indirektekoblede måleranlegg: Måler, omkobler, måletrafoer og effektbryter. Effektbryter skal stilles inn av installatør før målermontasje og vil bli kontrollert av målermontør.

### Merking av målepunkt

Det skal foreligge komplette planskisser fra kommunen påført riktig boenhetsnummer for leilighetsbygg og lignende før nye målepunkter kan godkjennes.